S-189/2006

Mál þetta er höfðað með þremur ákærum lögreglustjórans í Hafnarfirði gegn E-kk-þgf G-kk-þgf E-kk-þgf, kt. 000000-0000, með lögheimili að Laugavegi 161, Reykjavík, en dvalarstað að Áslandi 22 b í Mosfellsbæ. Fyrsta ákæran er dagsett 25. ,,fyrir eftirtalin fíkniefnalagabrot nema annað sé tekið fram framin árið 2005 sem hér greinir:

I. (m. 36-2005-774)

með því að hafa aðfararnótt föstudagsins 18. febrúar haft í vörslum sínum 26,99 gr. af amfetamíni sem lögreglan fann á stofuborði að Reykjavíkurvegi 35a, Hafnarfirði, þáverandi dvalarstað ákærða.

II. (m. 36-2005-881)

með því að hafa þriðjudaginn 22. febrúar, um kl. 10:24, haft í vörslum sínum 0,04 gr. af amfetamíni og 0,22 gr. af tóbaksblönduðu kannabisefni sem lögreglan fann við leit á þáverandi dvalarstað ákærða að Reykjavíkurvegi 35a, Hafnarfirði.

III. (m. 10-2005-26773)

með því að hafa aðfararnótt mánudagsins 28. febrúar í bifreiðinni RH-365 við Skeifuna 11 í Reykjavík haft í vörslum sínum 1,10 gr. af amfetamíni sem ákærði geymdi í munnholi sínu en spýtti frá sér og lögreglumenn fundu við leit í bifreiðinni.

IV. (m. 10-2005-10722)

með því að hafa aðfararnótt miðvikudagsins 6. apríl, um kl. 03:33, í Langarima á móts við Hallsveg í Reykjavík haft í vörslum sínum 0,28 gr. af tóbaksblönduðu kannabisefni, sem ákærði losaði sig við á götuna og lögreglumenn fundu við leit.

V. (m. 10-2005-26776)

með því að hafa að kvöldi þriðjudagsins 26. apríl, um kl. 20:48, í bifreiðinni KR-064 við Skeljanes í Reykjavík haft í vörslum sínum 0,09 gr. af maríhúana sem lögreglan fann við leit í bifreiðinni.

VI. (m. 36-2005-7717)

brot gegn umferðarlögum með því að hafa aðfararnótt sunnudagsins 28. ágúst, um kl. 05:26, ekið bifreiðinni VE-411 vestur Reykjanesbraut skammt austan við Kúagerði, á 126 kílómetra hraða á klukkustund, að teknu tilliti til vikmarka, þar sem leyfður hámarkshraði er 90 kílómetrar á klukkustund og án þess að hafa ökuskírteini sitt meðferðis.

VII. (m. 10-2005-48105)

með því að hafa aðfararnótt föstudagsins 9. desember, um kl. 03:20, í bifreiðinni YB-563 á í Reykjavík haft í vörslum sínum samtals 1,02 gr. af tóbaksblönduðu kannabisefni, sem lögreglan fann við leit í bifreiðinni.

Telst ofangreind háttsemi ákærða skv. lið I varða við 2. sbr. 5. gr. laga um ávana- og fíkniefni nr. 65/1974, sbr. lög nr. 13/1985, lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, skv. lið II, IV, V og VII við sömu ákvæði og greinir í lið I sbr. 6. gr. laga nr. 65/1974, skv. lið III við sömu ákvæði og greinir í lið I. og skv. lið VI við 2. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og sæti upptöku á samtals 28,13 gr. af amfetamíni, 1,52 gr. af tóbaksblönduðu kannabisefni og 0,09 gr. af maríhúana sem lögreglan lagði hald á við rannsókn málanna skv. 6. mgr. 5. gr. laga nr. 65/1974, sbr. lög nr. 10/1997 og nr. 68/2001 og 2. mgr. 14. gr. reglugerðar nr. 233/2001.”

Önnur ákæran er dagsett 10. febrúar 2006 ,,fyrir umferðarlagabrot með því að hafa aðfararnótt föstudagsins 28. janúar 2005, um kl. 00:20, ekið bifreiðinni SE-193 austur Reykjanesbraut við Molduhraun í Garðabæ, á 98 kílómetra hraða á klukkustund, að teknu tilliti til vikmarka, þar sem hámarkshraði er 70 kílómetrar á klukkustund og án þess að hafa ökuskírteini sitt meðferðis.

Telst háttsemi þessi varða við 3. mgr. 37. gr. og 1. mgr. 48. gr. sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar.”

Þriðja ákæran er dagsett 28. mars 2006 ,,fyrir umferðarlagabrot með því að hafa laugardagsmorguninn 4. mars 2006, um kl. 08:35, ekið bifreiðinni RS-702 suður Hafnarfjarðarveg í Garðabæ, sviptur ökuréttindum og án þess að hafa öryggisbeltið spennt.

Telst háttsemi þessi varða við 1. mgr. 48. gr. og 1. mgr. 71. gr. sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar.”

Farið var með mál þetta samkvæmt ákvæðum 125. gr. laga nr. 19/1991 og var það tekið til dóms án sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur játað brot sín skýlaust. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefi að sök í ákærunum og eru brot hans þar rétt heimfærð til refsiákvæða.

Samkvæmt sakavottorði ákærða var hann dæmdur í 30 daga fangelsi fyrir þjónað 4. júlí 2002 og var refsingin skilorðsbundin í tvö ár. Þá hlaut hann 15.000 króna sekt með dómi 6. nóvember 2002 fyrir brot gegn umferðarlögum og var þá jafnframt sviptur ökurétti í þrjá mánuði frá 28. nóvember sama ár. Ákærði hlaut 300.000 króna sekt með dómi 18. júní 2003 fyrir sviptingarakstur og hraðakstur og þann 29. mars 2004 var hann dæmdur til greiðslu 180.000 króna sektar fyrir sviptingarakstur og fíkniefnabrot og voru brot ákærða talin hegningarauki við dóminn frá 18. júní 2003. Með dómi 27. apríl 2004 var ákærði dæmdur til 45 daga fangelsisvistar fyrir fíkniefna- og vopnalagabrot og að hafa ekið án ökuskírteinis. Um var að ræða hegningarauka að ræða við dómana frá 18. júní 2003 og 29. mars 2004 og jafnframt rof á skilorði dómsins frá 4. júlí 2002 og var sá dómur því tekinn upp og dæmdur með. Ákærði fékk þann 12. júlí 2004 reynslulausn í 1 ár á 22 daga eftirstöðvum refsingarinnar. Loks var ákærði 21. desember 2005 dæmdur til greiðslu 55.000 króna sektar vegna hraðaksturs og sviptur ökurétti í 1 mánuð frá 6. febrúar 2006 að telja. Brot ákærða samkvæmt tveimur fyrstu ákærunum eru hegningarauki við dóminn frá 21. desember 2005, sbr. 78. gr. almennra hegningarlaga. Með brotum sínum samkvæmt I.-V. ákærulið hefur ákærði rofið skilyrði reynslulausnar sem honum var veitt 12. júlí 2004 í 1 ár á 22 daga eftirstöðvum refsingar samkvæmt dómi frá 27. apríl 2004. Eins og mál þetta er vaxið þykja ekki vera skilyrði til að láta skilorðsbundu reynslulausnina haldast þrátt fyrir rof á henni. Verður refsing ákærða fyrir brot hans nú og óafplánuð refsing hans samkvæmt fyrrnefndum dómi ákveðin í einu lagi samkvæmt 42. gr. og 60. gr. almennra hegningarlaga, sbr. 77. gr. laganna. Þykir refsing ákærða hæfilega ákveðin fangelsi í 2 mánuði.

Með vísan til 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, er fallist á kröfu ákæruvalds um upptöku á 28,13 gr. af amfetamíni, 1,52 gr. af tóbaksblönduðu kannabisefni og 0,09 gr. af maríhúana sem lögreglan lagði hald á við rannsókn málanna.

Ákærði greiði allan sakarkostnað málsins sem nemur 124.977 krónum, þar með talda málsvarnarþóknun skipaðs verjanda síns, K-kk-ef S-kk-ef hrl., sem telst hæfilega ákveðin 56.025 krónur að meðtöldum virðisaukaskatti.

A-kvk-nf Þ-kvk-nf, fulltrúi sýslumannsins í Hafnarfirði, flutti málið af hálfu ákæruvaldsins.

A-kvk-nf E-kvk-nf héraðsdómari kveður upp dóm þennan.

D ó m s o r ð

Ákærði, E-kk-nf G-kk-nf E-kk-nf, sæti fangelsi í 2 mánuði.

Upptæk eru gerð 28,13 gr. af amfetamíni, 1,52 gr. af tóbaksblönduðu kannabisefni og 0,09 gr. af maríhuana.

Ákærði greiði allan sakarkostnað málsins, 124.977 krónur, þar með talda málsvarnarþóknun skipaðs verjanda hans, K-kk-ef S-kk-ef hrl., 56.025 krónur að meðtöldum virðisaukaskatti.